Ministru kabineta rīkojuma projekta

**„Par valsts nekustamo īpašumu nodošanu Rēzeknes novada pašvaldības īpašumā”**

sākotnējās ietekmes novērtējuma ziņojums (anotācija)

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta rīkojuma projekta „Par valsts nekustamo īpašumu nodošanu Rēzeknes novada pašvaldības īpašumā” (turpmāk – Projekts) mērķis ir atbilstoši Publiskas personas mantas atsavināšanas likumā ietvertajam regulējumam nodot bez atlīdzības Rēzeknes novada pašvaldības īpašumā divus valsts nekustamos īpašumus - būves, lai saskaņā ar likuma "Par pašvaldībām" 15. panta pirmo daļu tos izmantotu pašvaldības autonomo funkciju īstenošanai.Projekts stāsies spēkā tā parakstīšanas brīdī. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Publiskas personas mantas atsavināšanas likuma (turpmāk – Atsavināšanas likums) 42. panta pirmā daļa, 43.pants un likuma “Par pašvaldībām” 15.panta pirmās daļas 7. un 18. punkts.Rēzeknes novada domes 2021.gada 21.janvāra lēmums Nr.2, 29.§ "Par nekustamo īpašumu Atbrīvošanas alejā 97/5, Rēzeknē, un Atbrīvošanas alejā 97/8, Rēzeknē, pārņemšanu Rēzeknes novada pašvaldības īpašumā". |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Rēzeknes novada pašvaldība ar 2021.gada 25.janvāra vēstuli Nr. 4.2.1/119 lūgusi Finanšu ministriju nodot Rēzeknes novada pašvaldības īpašumā bez atlīdzības nekustamo īpašumu ar kadastra Nr. 2100 508 0608, Atbrīvošanas alejā 97/5, Rēzeknē, un nekustamo īpašumu ar kadastra Nr. 2100 508 0606, Atbrīvošanas alejā 97/8, Rēzeknē, kas ir nepieciešami Rēzeknes novada pašvaldības autonomo funkciju – nodrošināt iedzīvotājiem sociālo palīdzību (sociālo aprūpi) un piedalīties civilās aizsardzības pasākumu nodrošināšanā, izpildei. Vēstulei pievienots Rēzeknes novada domes 2021.gada 21.janvāra lēmums “Par nekustamo īpašumu Atbrīvošanas alejā 97/5, Rēzeknē un Atbrīvošanas alejā 97/8, Rēzeknē pārņemšanu Rēzeknes novada pašvaldības īpašumā” (turpmāk – pašvaldības lēmums) (protokols Nr.2, 29.§).Saskaņā ar pašvaldības lēmuma 1.1. apakšpunktu nekustamais īpašums ar kadastra Nr.2100 508 0608, Atbrīvošanas alejā 97/5, Rēzeknē, nepieciešams Rēzeknes novada pašvaldības autonomo funkciju – nodrošināt iedzīvotājiem sociālo palīdzību (sociālo aprūpi) un piedalīties civilās aizsardzības pasākumu nodrošināšanā, izpildei. Saskaņā ar pašvaldības lēmuma 1.2. apakšpunktu nekustamais īpašums ar kadastra Nr.2100 508 0606, Atbrīvošanas alejā 97/8, Rēzeknē, nepieciešams Rēzeknes novada pašvaldības autonomo funkciju – nodrošināt iedzīvotājiem sociālo palīdzību (sociālo aprūpi) un piedalīties civilās aizsardzības pasākumu nodrošināšanā, izpildei.Pašvaldības lēmumā norādīts, ka noliktavas, garāžas telpas tiek izmantotas Rēzeknes novada pašvaldības Sociālā dienesta darbības nodrošināšanai un civilās aizsardzības pasākumu nodrošināšanai. Telpas ir būtiski nepieciešamas Rēzeknes novada pašvaldības autonomo funkciju veikšanai, izmantojot tās gan kā garāžas pašvaldības autotransporta novietošanai, gan kā noliktavas atsevišķos gadījumos noteiktiem mērķiem iegādāto lietu īslaicīgai uzglabāšanai, kas atbilst likuma “Par pašvaldībām” 15.panta pirmās daļas 7. punktam – nodrošināt iedzīvotājiem sociālo palīdzību (sociālo aprūpi) un 18. punktam - piedalīties civilās aizsardzības pasākumu nodrošināšanā. Telpas stratēģiski ir nepieciešamas pašvaldības autotransporta, kas nodrošina pašvaldības funkciju izpildi kopumā atbilstoši likuma “Par pašvaldībām” 15.pantā noteiktajam, drošai novietošanai.Saskaņā ar pašvaldības lēmuma 2.punktu nekustamie īpašumi Atbrīvošanas alejā 97/5, Rēzeknē, un Atbrīvošanas alejā 97/8, Rēzeknē, tiks izmantoti tikai lēmuma 1.1. un 1.2.apakšpunktos noteiktajiem mērķiem un netiks izmantoti saimnieciskajai darbībai, peļņas un citu labumu gūšanai.Ievērojot minēto, Projekts paredz saskaņā ar Atsavināšanas likuma 42.panta pirmo daļu nodot Rēzeknes novada pašvaldības īpašumā bez atlīdzības šādus Finanšu ministrijas valdījumā esošos valsts nekustamos īpašumus: **1.** **Nekustamo īpašumu** **Atbrīvošanas aleja 97/5**  (nekustamā īpašuma kadastra Nr. 2100 508 0608) – būvi (būves kadastra apzīmējums 2100 008 0602 003) - **Atbrīvošanas alejā 97A k-4, Rēzeknē**, kas ierakstīts Rēzeknes pilsētas zemesgrāmatas nodalījumā Nr. 100000026917 uz Latvijas valsts vārda Finanšu ministrijas personā, lēmuma datums: 17.09.2007. Saskaņā ar Nekustamā īpašuma valsts kadastra informācijas sistēmas datiem (turpmāk – NĪVKIS) nekustamā īpašuma sastāvā ietilpst būve - garāža (būves kadastra apzīmējums 2100 008 0602 003), būves kopējā platība 18 m2, būves galvenais lietošanas veids: 1242 - garāžu ēkas.Atbilstoši NĪVKIS datiem nekustamā īpašuma kadastrālā vērtība 2021.gada 1.janvārī: 480 *euro*.Nekustamajam īpašumam NĪVKIS nav reģistrēti apgrūtinājumi.Zemesgrāmatas nodalījuma I daļas 1.iedaļā nekustamajam īpašumam (nekustamā īpašuma kadastra Nr. 2100 508 0608) ierakstīta atzīme - ēka saistīta ar zemes gabalu Rēzeknes pilsēta, Atbrīvošanas aleja 97, kadastra numurs 2100 008 0602, Rēzeknes pilsētas zemesgrāmatas nodalījuma Nr.409. Zemes īpašnieks Rēzeknes pilsētas pašvaldība, nodokļu maksātāja kods 90000025465. **2. Nekustamo īpašumu** **Atbrīvošanas aleja 97/8**, (nekustamā īpašuma kadastra Nr. 2100 508 0606) – būvi (būves kadastra apzīmējums 2100 008 0602 005) - **Atbrīvošanas alejā 97A k-7, Rēzeknē**, kas ierakstīts Rēzeknes pilsētas zemesgrāmatas nodalījumā Nr. 100000026901 uz Latvijas valsts vārda Finanšu ministrijas personā, lēmuma datums: 17.09.2007.Saskaņā ar NĪVKIS datiem nekustamā īpašuma sastāvā ietilpst būve – garāža (būves kadastra apzīmējums 2100 008 0602 005), būves kopējā platība 15,6 m2, būves galvenais lietošanas veids: 1242 – garāžu ēkas.Atbilstoši NĪVKIS datiem nekustamā īpašuma kadastrālā vērtība 2021.gada 1.janvārī: 361 *euro*.Nekustamajam īpašumam NĪVKIS nav reģistrēti apgrūtinājumi.Zemesgrāmatas nodalījuma I daļas 1.iedaļā nekustamajam īpašumam (nekustamā īpašuma kadastra Nr.2100 508 0606) ierakstīta atzīme – ēka saistīta ar zemes gabalu Rēzeknes pilsēta, Atbrīvošanas aleja 97, kadastra numurs 2100 008 0602, Rēzeknes pilsētas zemesgrāmatas nodalījuma Nr.409. Zemes īpašnieks Rēzeknes pilsētas pašvaldība, nodokļu maksātāja kods 90000025465.Atbilstoši NĪVKIS datiem valstij piederošās būves – garāžas (būvju kadastra apzīmējumi 2100 008 0602 003, 2100 008 0602 005) atrodas uz zemes vienības (zemes vienības kadastra apzīmējums 2100 008 0626) - Atbrīvošanas alejā 97A, Rēzeknē, kas ietilpst nekustamā īpašuma Atbrīvošanas aleja 97A (nekustamā īpašuma kadastra Nr. 2100 008 0626) sastāvā un ierakstīta Rēzeknes pilsētas zemesgrāmatas nodalījumā Nr. 100000428065 uz Rēzeknes pilsētas pašvaldības vārda.Projektā minēto valsts nekustamo īpašumu pārvaldīšanu, tostarp, iznomāšanu veic valsts akciju sabiedrība “Valsts nekustamie īpašumi” (turpmāk – VNĪ), pamatojoties uz 2020.gada 18.martā starp Finanšu ministriju un VNĪ noslēgto Nekustamā īpašuma portfeļa pārvaldīšanas līgumu Nr. IEN/2020/364.Starp VNĪ kā iznomātāju un Rēzeknes novada pašvaldību kā nomnieku 2020.gada 5.februārī noslēgts Nekustamā īpašuma Atbrīvošanas alejā 97/5, Rēzeknē un Nekustamā īpašuma Atbrīvošanas alejā 97/8, Rēzeknē nomas līgums (turpmāk – nomas līgums). Saskaņā ar nomas līgumu un 2021.gada 21.janvārī noslēgto Vienošanos Nr. IEN/2020/246-1 par grozījumiem nomas līgumā valsts nekustamie īpašumi iznomāti Rēzeknes novada pašvaldībai garāžas, noliktavas vajadzībām ar termiņu līdz nekustamo īpašumu atsavināšanai un nodošanai ar aktu jaunajam īpašniekam/valdītājam, bet ne ilgāk kā līdz 23.01.2027. ieskaitot, un līdz brīdim, kad puses pēc nomas līguma termiņa notecējuma ir pilnībā izpildījušas nomas līguma saistības.Saskaņā ar Civillikuma 2168.panta 3.punktu nomas un īres līgumi izbeidzas paši no sevis arī pirms termiņa notecējuma, kad tiesības sakrīt, t.i., kad nomnieks vai īrnieks iegūst iznomāto vai izīrēto lietu par īpašumu. Atbilstoši likuma “Par pašvaldībām” 15.panta pirmās daļas 7.punktam pašvaldības autonomā funkcija ir nodrošināt iedzīvotājiem sociālo palīdzību (sociālo aprūpi) (sociālā palīdzība maznodrošinātām ģimenēm un sociāli mazaizsargātām personām, veco ļaužu nodrošināšana ar vietām pansionātos, bāreņu un bez vecāku gādības palikušo bērnu nodrošināšana ar vietām mācību un audzināšanas iestādēs, bezpajumtnieku nodrošināšana ar naktsmītni u.c.). Saskaņā ar likuma “Par pašvaldībām” 15.panta pirmās daļas 18.punktu pašvaldības autonomā funkcija ir piedalīties civilās aizsardzības pasākumu nodrošināšanā.Saskaņā ar Atsavināšanas likuma 42 .panta pirmo daļu valsts nekustamo īpašumu var nodot bez atlīdzības atvasinātas publiskas personas īpašumā. Ministru kabinets lēmumā par valsts nekustamā īpašuma nodošanu bez atlīdzības atvasinātas publiskas personas īpašumā nosaka, kādu atvasinātas publiskas personas funkciju vai deleģēta pārvaldes uzdevuma veikšanai nekustamais īpašums tiek nodots. Nostiprinot atvasinātas publiskas personas īpašuma tiesības uz nekustamo īpašumu, zemesgrāmatā izdarāma atzīme par Ministru kabineta lēmumā noteiktajiem tiesību aprobežojumiem. Ja nodotais nekustamais īpašums vairs netiek izmantots Ministru kabineta lēmumā par valsts nekustamā īpašuma nodošanu bez atlīdzības atvasinātas publiskas personas īpašumā norādīto funkciju vai deleģēta pārvaldes uzdevuma veikšanai, atvasināta publiska persona šo īpašumu bez atlīdzības nodod valstij.Atbilstoši VNĪ nekustamo īpašumu portfeļa attīstības stratēģijas pamatprincipiem VNĪ nekustamo īpašumu portfelī saglabājami un attīstāmi tikai perspektīvie īpašumi - valsts funkciju realizācijai nepieciešamie īpašumi, kā arī biroja telpas ar augstu komercpotenciālu, pārējie īpašumi ir ilgtermiņā atsavināmi valstij visizdevīgākajā veidā. Ņemot vērā minēto, to, ka nekustamie īpašumi nav nepieciešami valsts pārvaldes funkciju nodrošināšanai, VNĪ Īpašumu izvērtēšanas komisija 2021.gada 4.februārī pieņēma lēmumu (prot. Nr. IZKP-21/5, 2.1.apakšpunkts) - noteiktā kārtībā sagatavot un virzīt izskatīšanai Ministru kabineta rīkojuma projektu par nekustamā īpašuma (kadastra Nr.2100 508 0608) Atbrīvošanas alejā 97/5, Rēzeknē, un nekustamā īpašuma (kadastra Nr.2100 508 0606) Atbrīvošanas alejā 97/8, Rēzeknē, nodošanu bez atlīdzības Rēzeknes novada pašvaldības īpašumā pašvaldības autonomo funkciju - nodrošināt iedzīvotājiem sociālo palīdzību (sociālo aprūpi) un piedalīties civilās aizsardzības pasākumu nodrošināšanā, īstenošanai.Projekts attiecas uz publiskās pārvaldes politikas jomu. |
| Ī3. | Projekta izstrādē iesaistītās institūcijas un publiskas personas kapitālsabiedrības | Finanšu ministrija, VNĪ. |
| 4. | Cita informācija | Saskaņā ar Ministru kabineta 2011.gada 1.februāra noteikumu Nr.109 „Kārtība, kādā atsavināma publiskas personas manta” 12.punktā noteikto, ja valsts nekustamais īpašums nav nepieciešams tā valdītājam, jautājumu par nekustamā īpašuma iespējamo nepieciešamību citai valsts iestādei, valsts kapitālsabiedrībai vai atvasinātas publiskas personas vai to iestādes funkciju nodrošināšanai, noskaidro, izsludinot Valsts sekretāru sanāksmē attiecīgu Ministru kabineta rīkojuma projektu. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Rēzeknes novada pašvaldība, tās iedzīvotāji. |
| 2. | Tiesiskā regulējuma ietekme uz tautsaimniecību un administratīvo slogu | Projekts tautsaimniecību kā valsts saimniecības nozari neietekmē un administratīvo slogu nerada. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2021.gads | Turpmākie trīs gadi (*euro*) |
| 2022. | 2023. | 2024. |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2022. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2023. gadam | izmaiņas, salīdzinot ar vidēja termiņa budžeta ietvaru 2023. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 0 | 0 | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 | 0 | 0 |
| 1.2. valsts speciālais budžets |  0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 |  0 |
| 2. Budžeta izdevumi | Nav precīzi aprēķināms | Nav precīzi aprēķināms | Nav precīzi aprēķināms | Nav precīzi aprēķināms | Nav precīzi aprēķināms | Nav precīzi aprēķināms | Nav precīzi aprēķināms |
| 2.1. valsts pamatbudžets |  0 | 0 | 0 | 0 | 0 | 0 |  0 |
| 2.2. valsts speciālais budžets |  0 | 0 | 0 | 0 | 0 | 0 | 0 |
| 2.3. pašvaldību budžets | Nav precīzi aprēķināms | Nav precīzi aprēķināms | Nav precīzi aprēķināms | Nav precīzi aprēķināms | Nav precīzi aprēķināms | Nav precīzi aprēķināms | Nav precīzi aprēķināms |
| 3.Finansiālā ietekme | Nav precīzi aprēķināms |
| 3.1.valsts pamatbudžets | 0 | 0 | 0 | 0 | 0 | 0 | 0 |
| 3.2.speciālais budžets |  0 | 0 | 0 | 0 | 0 | 0 | 0 |
| 3.3. pašvaldību budžets | Nav precīzi aprēķināms | Nav precīzi aprēķināms | Nav precīzi aprēķināms | Nav precīzi aprēķināms | Nav precīzi aprēķināms | Nav precīzi aprēķināms | Nav precīzi aprēķināms |
| 4.Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 0 | X | 0 | X |  0 | 0  |
| 5.Precizēta finansiālā ietekme | X | Nav precīzi aprēķināms | X | Nav precīzi aprēķināms | X | Nav precīzi aprēķināms | Nav precīzi aprēķināms |
| 5.1.valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3.pašvaldību budžets | Nav precīzi aprēķināms | Nav precīzi aprēķināms | Nav precīzi aprēķināms | Nav precīzi aprēķināms |
| 6.Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) |  Projekts šo jomu neskar. |
| 6.1.detalizēts ieņēmumu aprēķins |
| 6.2.detalizēts izdevumu aprēķins |
| 7. Amata vietu skaita izmaiņas | Projekts šo jomu neskar. |
| 8.Cita informācija | Projekts neskar valsts budžetu. Rēzeknes novada pašvaldībai radīsies izdevumi, reģistrējot projektā minētos nekustamos īpašumus zemesgrāmatā uz sava vārda, kā arī ar nekustamo īpašumu uzturēšanu saistītie izdevumi. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Atbilstoši Ministru kabineta 2009.gada 25.augusta noteikumu Nr.970 „Sabiedrības līdzdalības kārtība attīstības plānošanas procesā” 5.punktam sabiedrības līdzdalības kārtība ir piemērojama tiesību aktu projektu izstrādē, kas būtiski maina esošo regulējumu vai paredz ieviest jaunas politiskās iniciatīvas. Ņemot vērā, ka Projekts neatbilst minētajiem kritērijiem, sabiedrības līdzdalības kārtība Projekta izstrādē netiek piemērota. Projekts un tā anotācija pēc tā izsludināšanas Valsts sekretāru sanāksmē būs publiski pieejami Ministru kabineta tīmekļvietnē – sadaļā Tiesību aktu projekti un Finanšu ministrijas tīmekļvietnē – sadaļā Sabiedrības līdzdalība/Tiesību aktu projekti. |
| 2. | Sabiedrības līdzdalība projekta izstrādē | Projekts šo jomu neskar. |
| 3. | Sabiedrības līdzdalības rezultāti | Projekts šo jomu neskar. |
| 4. | Cita informācija | Saskaņā ar Oficiālo publikāciju un tiesiskās informācijas likuma 2. panta pirmo daļu un 3. panta pirmo daļu tiesību aktus publicē oficiālajā izdevumā „Latvijas Vēstnesis”, tos publicējot elektroniski tīmekļvietnē www.vestnesis.lv. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Finanšu ministrija, VNĪ, Rēzeknes novada pašvaldība. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav. |

Finanšu ministrs J. Reirs

Rozenberga 22046774

Liga.Rozenberga@vni.lv